  Майя Бывальцева Ижкарын йӧлэсь кылчинъёсты но архангелъёсты лэсьтонъя Х фестивале пыриськыны куриськонъёсты кутыны кутскизы. Ужрад 2021-тӥ арын 7-19 толшоре ортчоз. Со сярысь радъясьёс «ВКонтакте» мерлыко вотэсын ивортӥзы. Скульпторъёс но суредасьёс Ижкарысь кӧня ке интыосын ужалозы: Михаил архангеллэн соборез дорын, Шор площадь палась ву башня дорын но Пригов нимо ошмес дорысь туала искусствоя паркын. Котькуд командалы 2-4 кубометр йӧ сётозы, солэсь соглаштэм эскизъёсъя скульптураос лэсьтозы. Кибашлыослы ужаны 10 нунал висъяськоз – 8-18 толшоре Фестивале пыриськон понна куриськонэз  сётыны луэ. Тодэ вайытом, Удмуртиын Тукля воршудлэн чеберлыко киужъёслы сӥзем книга поттӥзы.  Тегъёс: Мерлык Ижкар Удмуртия фестиваль Тол скульптураос  